钦定古今图书集成/明伦汇编/官常典/第745卷 > 曹同申
## 钦定古今图书集成/明伦汇编/官常典/第745卷 > 曹同申

按《巢县志》：“同申字幼伯，由淮安训陞湖广郧西知县。
郧治甚小，屡经寇残，又其地有安插降寇，老当当一
枝，署事者多依栖江泊，诡随兵民间，视城池为虚具
而已。同申莅任，多方招集复业垦田，修补城垣，创立
县治堂庑，政绩方新。而巨逆张献忠诱降寇为内应，
同申孤守力穷，城陷被执，护印不屈以死。当事疏请”
照例赠恤。